صار سنين صابروالكلب موجوع
اضحك بالجذب وبروحي احزاني
واكول تهون لازم كل مصيبة تهون
واشو عد الصايب ثبت عنواني
عشت عمري غريب وبس اداوي جروح
ولا اذكر بشر فد يوم داواني
شسولفلك شكلك ع الجرة بدنياي
يخلص كل حجي وما تخلص اشجاني
انا العايش حلم واليقظة حركة ويل
من يوم الولادة القهر خاواني
فاقد كل امل الا بوفاك وياي
ولا غيرك يهمني ولا اريد اني
لان بسمة شفافك لية صارت روح
ولان نظرة عيونك عندي شي ثاني
واحس روحي بلهفتك من تكون وياي
واحس باحضانك انت الزمن يرعاني
واريدك بس اريدك ما تغيب هواي
لان والله بغيابك موتي يدناني